Държавен вестник, бр. 115, 2025 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  115
12. НЕЗАКОННОСТ
Ако в някоя юрисдикция БРСЕ е или стане 
незаконно предоставянето, поддържането или 
финансирането на заема или изпълняването на 
което и да е от задълженията по настоящото 
Споразумение, това би представлявало съби­
тие по смисъла на член 3.3 (з) от Кредитните 
правила и може да доведе до предсрочна изис­
куемост, спиране или отказ на заема съгласно 
условията на член 3.3 (Предсрочна изискуемост 
на отпуснати заеми), член 3.5 (Спиране на не­
отпуснати заеми от Банката) и 3.6 (Отказ на 
неотпуснати заеми от страна на Банката) от 
Кредитните правила.
13. НЕЗАВИСИМОСТ
С настоящото Страните потвърждават, че 
всяка приложима разпоредба, съгласно която 
една Страна може да поиска от другата да пре­
договори Споразумението или може да спре да 
изпълнява задълженията си по него, в случай 
на промяна на обстоятелствата, непредвидима 
към момента на сключване на Споразумение­
то, което прави прекомерно обременително из­
пълнение за страна, която не се е съгласила да 
поеме такъв риск, няма да се прилага за нея 
по отношение на нейните задължения съглас­
но Споразумението и че тя няма да има право 
да предяви искове по тази разпоредба.
14. ПРИЛОЖИМО ЗАКОНОДАТЕЛСТВО
Споразумението се урежда от правилата 
на БРСЕ, както е посочено в разпоредбите 
на член 1, параграф 3 от Третия протокол (от 
6 март 1959 г.) към Общото споразумение за 
привилегиите и имунитетите на Съвета на Ев­
ропа (от 2 септември 1949 г.), и на второ мяс­
то, ако е необходимо, от френското законода­
телство.
15. СПОРОВЕ
Споровете между Страните ще бъдат пред­
мет на разрешаване от арбитраж при условия­
та, посочени в глава 4 от Кредитните правила.
Страните се съгласяват да не се възползват 
от каквито и да е привилегии, имунитет или 
законодателство пред органи на дадена юрис­
дикция или други органи, независимо дали 
местни или международни, за да възразят сре­
щу изпълнението на решение, постановено при 
условията, определени в глава 4 от Кредитните 
правила.
При всяко съдебно действие, произтича­
що от това Споразумение, удостоверението 
на БРСЕ за всяка сума или процент, който 
є е дължим съгласно настоящото, при липса 
на явна грешка, ще бъде prima facie („на пръв 
пог­лед“ – бел. пр.) доказателство за такава сума 
или лихвен процент.
16. ЗАЩИТА НА ДАННИТЕ
Обработването на всички лични данни, 
събрани по силата на Споразумението, се из­
вършва от БРСЕ в съответствие с Регламента 
за защита на данните.
17. УВЕДОМЛЕНИЯ
Всяко уведомление (включително всеки до­
кумент или съобщение), което трябва да бъде 
изпратено или направено съгласно или във 
връзка с това Споразумение до БРСЕ или до 
Заемополучателя, трябва да бъде в писмен вид 
и освен ако не е посочено друго, може да бъде 
изпратено с препоръчано писмо, електронна 
поща или факс. Такива уведомления се считат 
за получени от другата Страна:
(i) в случай че е предадено на ръка или 
чрез препоръчано писмо, на датата на 
доставката;
(ii) в случай на изпращане по електрон­
на поща само когато действително е 
получена в четима форма и само ако 
е адресирано по начина, по който дру­
гата Страна е посочила за целта;
(iii) в случай на електронна поща, която 
съдържа Известие за отпускане на 
средства, изпратено от БРСЕ до За­
емополучателя, когато е изпратена 
електронната поща; и
(iv) в случай на факсимиле, при получа­
ването му.
Всяко уведомление, предоставено от Зае­
мополучателя на БРСЕ по електронна поща:
(i) посочва LD номера в темата; и
(ii) трябва да бъде под формата на нере­
дактируемо електронно изображение 
(pdf, tif или друг обичаен файлов фор­
мат без възможност за редактиране, 
договорен между Страните) на уве­
домлението, подписано от лицето или 
лицата, надлежно упълномощени да 
подпишат такова известие от името 
на Заемополучателя, приложено към 
електронното писмо.
Без да се засяга валидността на известията, 
уведомленията или съобщенията по електрон­
ната поща, направени в съответствие с тази 
точка, следните известия, уведомления, съоб­
щения и документи също се изпращат с препо­
ръчано писмо до съответната Страна най-къс­
но на следващия Работен ден:
(а) Искания за отпускане на средства;
(б) всякаква комуникация по отношение на 
спиране, анулиране и/или предсрочно 
възстановяване на Заема или по отно­
шение на Известие за предплащане; и
(в) всяко друго известие, уведомление, съоб­
щение или документ, изискван от БРСЕ.